Sanacija oštećenih i zamjena dotrajalih ploča u Titovoj ulici

U okviru redovnog održavanja svake godine se vrši sanacija oštećenih i zamjena dotrajalih ploča u Titovoj ulici pri čemu se u prosjeku za ove najmjene izdvajalo oko deset hiljada konvertibilnih maraka godišnje.

Obzirom da sanacija ploča bude kratkog vijeka prvenstveno zbog prolaska motornih vozila na pješačku zonu ove godine je i pored redovne sanacije planirano postavljanje prepreka na ulazima u pješačku zonu. Radi se o elektro-pneumatskim stubovima na daljinski pogon, a koji se postavljaju sa ciljem kontrolisanja ulaska motornih vozila na pješačku zonu.

Vrijednost radova je 36.300 KM, a izvođač radova je konzorcij Almy i Almy gradnja. Nadzor nad izvođenjem radova vršit će Javno preduzeće za prostorno planiranje i uređenje Grada Zenica, a rok za završetak je 45 radnih dana.